Lav et referat af nedenstående tekst:

Tekst:
I flere danske byer har unge af flere omgange skolestrejket for klimaet, men i Frederikshavn går en HTX-studerende lidt længere end de fleste. Siden valget blev udskrevet for 23 dage siden, har Mikkel Brix nægtet at spise. - Jeg sætter mit helbred på spil, men der har jeg valgt at sige, at det er det værd. Jeg stopper kun, hvis jeg på et tidspunkt ender i en hospitalsseng med drop i armen. En død klimaaktivist er ikke meget værd, siger han. Indtil videre kan sultestrejken især mærkes på energiniveauet. Mikkel Brix fortæller, at han er udmattet og sover meget mere end normalt. - Det er helt klart trætheden, der påvirker mig mest. Jeg sover rigtig meget og er total udmattet, men ellers går det fint, fortæller han. Hvordan kan man være sikker på, at du ikke spiser, når der ikke er nogen, der kigger? - Det er jo svært at være sikker på, om jeg egentlig gør det, men selvfølgelig gør jeg ikke det. Jeg har et kamerahold fra TV2, der følger mig hele valgkampen, så jeg vil have meget svært ved at få mulighed for at spise. Derudover kan man se på min instagram , at jeg har tabt mig, siger Mikkel Brix og nævner, at han også vil få det meget dårligt, hvis han begyndte at indtage en masse fast føde efter den lange faste. Inspireret af Greta For Mikkel Brix er sultestrejken et forsøg på at råbe politikerne op i valgkampen og vise dem, at klimaet skal fylde noget mere. Strejken er inspireret af den bevægelse, den 16-årige svensker Greta Thunberg har startet med ”Skolestrejke for klimaet”. - Det her er skridtet inden civil ulydighed. Vi ser det jo også med skolestrejkerne. Det er et udtryk for desperation, og at vi tager klimaproblemerne alvorligt, siger Mikkel Brix. Hans sultestrejke har også vakt genlyd flere steder. Mikkel Brix har været i flere medier i løbet af valgkampen, og flere partier har nævnt hans klimastrejke. Derudover har Greta Thunberg også fortalt om sultestrejken til sine over 650.000 følgere:

Referat:
Siden valget blev udskrevet den 7. maj, har 19-årige Mikkel Brix fra Frederikshavn sultestrejket for klimaet.